Ventersdorp tot stilstand gebring op Krugerdag a.g.v. gewelddadige betogings oor ontwikkelingsprojek van R6 miljard | SAUK.co.za - Nuus.info
« Sommige van ons blankes is Gemaskerdes en ander is Opregtes, leer die verskil ken:- Bradley (Hawk) Steyn
Oos-Kaapse regering het nie beheer oor waterverliese weens wanbestuur » KYK: Transnet-oues se hofsaak kan SA se sak ruk | Netwerk24
Deur Isabel Venter 15 Maart 2019 05:19
Transnet-pensioenarisse het Donderdag opgeruk na die Uniegebou om by die presedensie te pleit dat daar by hul groepsgeding ingegryp word.
’n Groep van meer as 400 pensioenarisse het ’n memorandum wat gerig is aan pres. Cyril Ramaphosa en Pravin Gordhan, minister van openbare ondernemings, oorhandig.
Die groep vra dat daar ingegryp sal word sodat hulle nie Transnet in Oktober in die hooggeregshof hoef te pak nie.
“Die saak sal ’n dramatiese impak hê op Suid-Afrika se ekonomie, dit is dringend dat Transnet eerder so gou as moontlik moet skik,” sê Anton Alberts, voorsitter van VF Plus.
Johanna Ramusetha sit Donderdag op die grasperk van die Uniegebou in Pretoria. Sy het saam met honderde ander werkers opgeruk om ’n griefskrif oor hul pensioengeld by die presedensie in te handig. Foto: Isabel Venter
Hy het Donderdag die groep pensioenarisse bygestaan met die oorhandiging.
Volgens Alberts sal die groepsgeding, indien Transnet hul saak verloor, die staat meer as R80 miljard kos.
“Dit kan die land se kredietstatus beïnvloed. Dan praat ons nie eens van die humanitêre impak maandeliks op die pensioenarisse nie,” sê Alberts.
Na raming sterf daar maandeliks tussen 300 en 400 pensioenarisse weens swak versorging, sê Alberts.
Anton Alberts, voorsitter van VF+, spreek Donderdag ’n groep Transnet-pensioenarisse Die werkers eis dat hul pensioengeld dadelik uitbetaal word. Foto: Isabel Venter
Pensioenarisse wys ook uit in hul griefskrif dat hulle tans R2 000 en minder per maand ontvang. Ná aftrekkings bly party met net R1 oor vir die res van die maand.
“Daar is nie meer tegniese punte aaroor Transnet in die hof kan argumenteer nie. Ons wil druk plaas op die regering sodat Transnet kan skik vóór Oktober,” sê Alberts.
Anton Alberts, voorsitter van VF+, spreek werkers toe voor hulle Donderdag ‘n memorandum oorhandig het aan die presedensie by die Uniegebou in Pretoria. Foto: Isabel Venter
Die regstappe teen Transnet en sy pensioenfondse het al in 2013 begin, maar Transnet het die saak so lank as moontlik probeer uitrek deur telkens besware teen die pensioenarisse se eise in te dien wat dan die hofprosesse vertraag het.
Transnet het in die vroeë 2000’s besluit hy kan pensioenfondsuitbetalings met net die statutêre 2% per jaar verhoog om die finansies van die pensioenfondse gesond te hou. Dit het egter veroorsaak dat die pensioenarisse van Transnet toenemend verarm het namate inflasie (wat gemiddeld 5,5% per jaar beloop het) hul inkomste opvreet, tesame met mediesefonds-aftrekkings van veel meer as inflasie.
Geyser & Coetzee tree namens die Transnet-pensioenarisse in die groepsgeding op waarin hulle meer as R80 miljard van Transnet, die Transnettweedevastevoordeelfonds en die Transnet-subfonds van die Vervoerpensioenfonds eis.
Dit is vir wat hulle beskou as beloftes oor inflasieverwante pensioenverhogings in die 1990’s wat nie nagekom is nie.
Die geding gaan ook daaroor om te vergoed vir slegte beleggingsbesluite wat die pensioenfondse en Transnet in die vroeë 2000’s geneem het.
Indien die partye nie skik nie sal hulle mekaar op 7 Oktober in die hooggeregshof pak.
Honderde Transnet-pensioenarisse het Donderdag opgeruk na die Uniegebou in Pretoria om hul pensioengeld te eis. Hulle het ’n memorandum aan die presedensie oorhandig waarin hulle vir hulp vra. Anton Alberts, voorsitter van VF+ het die werkers voor die tyd toegespreek. Foto: Isabel Venter
Meer oor: Pres. Cyril Ramaphosa | Pravin Gordhan | Anton Alberts | Uniegebou | Vf Plus
Transnet-pensioeneis doodstil of stil dood?
ZAR/AUD 10,05 (4)
ZAR/EUR 16,32 (12)
ZAR/GBP 18,46 (17)
Gold 1525,65 (2197)
Palladium 1657,71 (1856)
Platinum 961,3 (1723)
Silver 18,61 (74)